section_heading: Povijesni primjeri
paragraph_text: U 6. i 7. poglavlju biblijske Druge knjige o Makabejcima navode se primjeri Židova koji su se u 1. stoljeću prije Krista odbijali podvrgnuti helenističkim zakonima koji su od njih tražili - pod prijetnjom smrtne kazne - prikazivanje žrtve na žrtveniku državnoga kulta i jedenje svinjetine u znak odricanja od židovskoga Zakona i podlaganja zakonu i kultu države: kulturni učinak u judeokršćanskoj kulturi osobito daje prikaz uzastopnoga svirepoga mučenja i ustrajnosti u postupanju prema božanskom zakonu, koje iskazuju sedmorica braće Makabejaca i njihova majka koja svjedoči podvrgavanju svojih sinova mukama i ubijanju na najokrutnije načine, hrabreći sve manji broj preostalih svojih sinova na ustrajnost. Taj primjer - podcrtan okolnostima smrti samoga Isusa Krista - nasljeduje i prvobitna kršćanska zajednica koja nastaje u Jeruzalemu: peto poglavlje Djela apostolskih donosi Petrovo odbijanje naloga Velikoga vijeća o prestanku naviještanja kršćanstva: „Treba se većma pokoravati Bogu negoli ljudima!” Slijedeći primjer apostola - od njih dvanaestorice, jedanaestorica su poginula mučeničkom smrću - znatan broj kršćana je u prvim stoljećima kršćanstva ustrajao u vjernosti kršćanskoj vjeri sve do mučeništva; uglavnom u obliku protivljenja prinosa žrtve u znak podložnosti politeizmu Rimskoga Carstva, u hramu državnog kulta (Augustov hram). mini|300px|[[Muhammad Ali 1967. bio je osuđen je na pet godina zatvora (sud ga je naknadno ipak oslobodio), te mu je bila oduzeta titula svjetskoga prvaka u boksu, jer je odbio služiti u Vijetnamskom ratu, kojega je smatrao nepravednim. Na slici s Jimmyem Carterom, američkim predsjednikom 1977. – 1981. god.]] Tijekom XX. stoljeća, u kontekstu opće vojne obveze, nameće se problem priziva savjesti protiv vojne službe. Prigovaratelji se pozivaju na moralne naloge koji proizlaze iz njihove religije: primjerice, Franz Jägerstätter, austrijski seljak koji je osuđen na smrt i pogubljen 1943. godine zbog odbijanja služenja u vojsci Trećega Reicha, u ratu koji je kao katolik prepoznavao kao tzv. „nepravedni rat”, proglašen 2007. godine katoličkim blaženikom.